**ՄԱԿ-ի վարձկանների կիրառման հարցերով աշխատանքային խումբը կայցելի Հայաստան**

ԺՆԵՎ (20 փետրվարի 2023) – Միավորված ազգերի կազմակերպության վարձկանների կիրառման հարցերով աշխատանքային խումբը 2023 թվականի փետրվարի 20-ից 27-ը կիրականացնի իր առաջին այցը Հայաստան։

Աշխատանքային խումբը կայցելի մայրաքաղաք Երևան և Սյունիքի մարզ։ Փորձագետները կհանդիպեն կառավարության պաշտոնյաների, քաղաքացիական հասարակության և ոչ կառավարական կազմակերպությունների անդամների, տուժածների և նրանց ներկայացուցիչների հետ:

Աշխատանքային խումբը նախնական դիտարկումներով կկիսվի երկուշաբթի՝ փետրվարի 27-ին, տեղական ժամանակով ժամը 15:00-ին **մամուլի ասուլիսի** ընթացքում, որը տեղի կունենա Երևանում՝ Կոնգրես հյուրանոցի Պիկասո խորհրդակցությունների սրահում: Մուտքը խիստ սահմանափակ է:

Աշխատանքային խումբն իր եզրակացությունները և առաջարկությունները Մարդու իրավունքների խորհրդին կներկայացնի 2023 թվականի սեպտեմբերին։

ԱՎԱՐՏ

Վարձկանների կիրառման հարցերով՝ որպես որպես մարդու իրավունքների ոտնահարման և ժողովուրդների ինքնորոշման իրավունքի իրականացմանը խոչընդոտող միջոց, աշխատանքային խումբը ստեղծվել է 2005 թվականի հուլիսին այն ժամանակ Մարդու իրավունքների հանձնաժողովի կողմից: 2022 թվականին խմբի մանդատը լրացվեց Մարդու իրավունքների խորհրդի կողմից: Խումբը բաղկացած է հինգ անկախ փորձագետներից աշխարհի տարբեր տարածաշրջաններից: Նախագահող-զեկուցողն է պարոն Ռավինդրան Դանիելը (Հնդկաստան): Մյուս անդամներն են՝ տիկին Ելենա Ապարաքը (Խորվաթիա), պարոն Կառլոս Սալազար Կոուտոն (Պերու), պարոն Քրիս Կվաջան (Նիգերիա) և տիկին Սորչա ՄաքԼեոդը (Միացյալ Թագավորություն):

Աշխատանքային խմբերը Մարդու իրավունքների խորհրդի այսպես կոչված հատուկ ընթացակարգերի  մաս են կազմում: Հատուկ ընթացակարգերը՝ ՄԱԿ-ի Մարդու իրավունքների համակարգում անկախ փորձագետների ամենամեծ մարմինը, Խորհրդի անկախ փաստահավաք և մոնիտորինգի մեխանիզմների ընդհանուր անվանումն է, որը անդրադառնում է կամ երկրի կոնկրետ իրավիճակներին, կամ թեմատիկ խնդիրներին աշխարհի բոլոր մասերում: Հատուկ ընթացակարգերի փորձագետներն աշխատում են կամավոր հիմունքներով. նրանք ՄԱԿ-ի աշխատակիցներ չեն և իրենց աշխատանքի դիմաց աշխատավարձ չեն ստանում։ Նրանք անկախ են որևէ կառավարությունից կամ կազմակերպությունից և ծառայում են իրենց հնարավորությունների չափով:

Լրացուցիչ տեղեկությունների և լրատվամիջոցների հարցումների համար խնդրում ենք դիմել՝ [hrc-wg-mercenaries@un.org](mailto:hrc-wg-mercenaries@un.org) կամ Ալիա Էլ Խատիբին ([alia.elkhatib@un.org](mailto:alia.elkhatib@un.org)) և/կամ Լաուրա Ռամիրեսին ([laura.ramirezbarrios@un.org](mailto:laura.ramirezbarrios@un.org)):

*ՄԱԿ-ի այլ անկախ փորձագետների վերաբերյալ* ***լրատվամիջոցների հարցումների*** *համար խնդրում ենք կապվել Մայա Դերուազի (*[*maya.derouaz@un.org*](mailto:maya.derouaz@un.org)*) և Դհարիշա Ինդրագուպտայի հետ (*[*dharisha.indraguptha@un.org*](mailto:dharisha.indraguptha@un.org)*):*

*Հետևեք ՄԱԿ-ի մարդու իրավունքների անկախ փորձագետների հետ կապված նորություններին Twitter-ում՝* [***@UN\_SPExperts***](https://eur02.safelinks.protection.outlook.com/?url=https%3A%2F%2Ftwitter.com%2FUN_SPExperts&data=05%7C01%7Cmaya.derouaz%40un.org%7C147bc35eb4924df0bfd008db13187e9b%7C0f9e35db544f4f60bdcc5ea416e6dc70%7C0%7C0%7C638124768385633396%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=fvUkX9u%2BodV8iXTf%2B1Xrbdcoh1OJ5X1ogF%2FMiJpX8Co%3D&reserved=0)

*Մտահոգվա՞ծ եք այն աշխարհով, որտեղ ապրում ենք:*

*Ուրեմն այսօր պայքարի’ր հանուն ինչ-որ մեկի իրավունքների:*

*#Standup4humanrights և այցելեք կայքէջ հետևյալ հասցեով՝* [*http://www.standup4humanrights.org*](https://eur02.safelinks.protection.outlook.com/?url=http%3A%2F%2Fwww.standup4humanrights.org%2F&data=05%7C01%7Cmaya.derouaz%40un.org%7C147bc35eb4924df0bfd008db13187e9b%7C0f9e35db544f4f60bdcc5ea416e6dc70%7C0%7C0%7C638124768385633396%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=CnNCkElLqUILhc8lw6ePAVHHDvHqScB257kk8MeKYsA%3D&reserved=0)